STGT กำไรทุบสถิติ
มีการประเมินต่อ STGT ว่าแนวโน้มราคาถุงมือยางยังคงดีต่อเนื่องในไตรมาส 1/64 เหตุราคาขายเฉลี่ยของช่วงไตรมาส 1/2564 ยังคงปรับตัวเพิ่มขึ้นต่อเนื่องอีก 20%
มีการประเมินต่อ STGT ว่าแนวโน้มราคาถุงมือยางยังคงดีต่อเนื่องในไตรมาส 1/64 เหตุราคาขายเฉลี่ยของช่วงไตรมาส 1/2564 ยังคงปรับตัวเพิ่มขึ้นต่อเนื่องอีก 20%
19 ก.พ. 2564

คุณค่าบริษัท
มีการประเมินต่อ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ว่าแนวโน้มราคาถุงมือยางยังคงดีต่อเนื่องในไตรมาส 1/2564 เหตุราคาขายเฉลี่ยของช่วงไตรมาส 1/2564 ยังคงปรับตัวเพิ่มขึ้นต่อเนื่องอีก 20% จากไตรมาส 4/2563 ที่ราคา 1.91 บาทต่อชิ้น และคาดราคาจะทรงตัวไปจนถึงไตรมาส 3/2564 ก่อนจะค่อย ๆ เริ่มปรับตัวลงช่วงไตรมาส 4/2564
ต่อมาคาดต้นทุนจะปรับตัวขึ้นอีกราว 20% จากไตรมาสก่อน แต่อย่างไรก็ตามราคาขายถุงมือยางที่เพิ่มขึ้นจะสามารถชดเชยต้นทุนที่เพิ่มขึ้นได้ทั้งหมด จากสภาวะขาดแคลนถุงมือยาง
ประกอบกับ บริษัทเร่งขยายกำลังการผลิตเพิ่มขึ้นอีก 3,200 ล้านชิ้นต่อปี ในปี 2564 เป็น 35,800 ล้านชิ้นต่อปี จากเดิม 32,600 ล้านชิ้นในปี 2563 โดยกำลังการผลิตที่เพิ่มขึ้น เป็น line การผลิตสำหรับถุงมือยางไนไตรล์ทั้งหมด ปัจจุบันราคาถุงมือยางไนไตรล์สูงกว่าถุงมือยางธรรมชาติราว 40-50%
รวมถึงความต้องการซื้อถุงมือยางที่ยังคงแข็งแรง และคาดความต้องการซื้อจะยังคงมีความต้องการถุงมือยางทั่วโลกอยู่ในระดับสูง 600,000 ล้านชิ้นต่อปี ขณะที่ความต้องการขายรองรับได้เพียง 370,000 ล้านชิ้นต่อปี
ทั้งนี้ บล.เคทีบีเอสที มองภาพรวมกำไรสุทธิปี 2564 ขึ้นเป็น 35,582 ล้านบาท (เพิ่มขึ้น 147% จากงวดเดียวกันของปีก่อน) จากเดิมที่ประเมินไว้ 15,526 ล้านบาท จาก 1) ปรับราคาขายเฉลี่ยขึ้นเป็น 2.20 บาทต่อชิ้น จากเดิมที่ 1.18 บาทต่อชิ้น เป็นผลจากแนวโน้มราคาขายที่ยังคงปรับตัวเพิ่มขึ้นต่อเนื่องในไตรมาส 1/2564 เพิ่มขึ้น 20% จากไตรมาสก่อน 2) ปรับอัตรากำไรขั้นต้นเพิ่มขึ้นเป็น 60% จากเดิมที่ 50% เนื่องจาก GPM ไตรมาส 4/2563 ออกมาดีกว่าคาดอยู่ที่ 71.6% และจากการปรับสัดส่วนการผลิตถุงมือยางไนไตรล์เพิ่มขึ้น
ส่วนผลการดำเนินงานปี 2563 สิ้นสุดวันที่ 30 ธันวาคม 2563 บริษัทมีรายได้จากการขายสินค้าขยับขึ้นมาอยู่ที่ 30,405.12 ล้านบาท จากงวดเดียวกันของปีก่อน 11,994.15 ล้านบาท ส่งผลให้บริษัทมีกำไรขยับขึ้นมาอยู่ที่ 14,400.87 ล้านบาท หรือ 5.94 ล้านบาท จากงวดเดียวกันของปีก่อน 634.30 ล้านบาท หรือ 0.42 บาทต่อหุ้น ซึ่งนับได้ว่าเป็นการทำกำไรที่สูงสุดนับตั้งแต่การก่อตั้งเป็นผลจากยอดขายถุงมือยางพุ่งขึ้นในช่วงการแพร่ระบาดโควิด-19 ซึ่งเป็นเหตุการณ์ที่มีปัจจัยขับเคลื่อนสำคัญจากการเปลี่ยนแปลงพฤติกรรมในการใช้ชีวิต
สุดท้ายทางนักวิเคราะห์มองว่ากำไรปี 2564 ที่ดีมากนั้นถือเป็นปีที่ไม่ปกติและไม่ represent ระดับความสามารถในการทำกำไรในระยะยาว แนะนำ “ซื้อ” ราคาเป้าหมาย 58 บาท
…
ผู้ถือหุ้นรายใหญ่
รายชื่อกรรมการ